U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG” 41/2018), Ministarstvo unutrašnjih poslova objavljuje

**PONOVLJENI**

**JAVNI POZIV**

za predlaganje predstavnika/ce nevladinih organizacija za člana/članicu Međuresorskog operativnog tima za pružanje pomoći u ostvarivanju prava crnogorskih državljana prilikom povratka u Crnu Goru u skladu sa obavezama utvrđenim ugovorom o readmisiji i timova u lokalnim zajednicama

Akcionim planom za sprovođenje Strategije reintegracije lica vraćenih na osnovu Sporazuma o readmisiji za period 2016-2020. godina, za 2018-2019. godinu, predviđeno je da se inicira i formira Međuresorski operativni tim kao i timovi u lokalnim zajednicama za podršku reintegraciji povratnika po readmisiji.

I Zadaci Međuresorskog operativnog tima za pružanje pomoći u ostvarivanju prava crnogorskih državljana prilikom povrtaka u Crnu Goru u skladu sa obavezama utvrđenim ugovorom o readmisiji su:

1) Pružanje pomoći u ostvarivanju prava crnogorskih državljana prilikom povratka u Crnu Goru u skladu sa obavezama utvrđenim ugovorom o readmisiji (definisanje i implementacija mehanizama podrške povratnicima u cilju održive reintegracije; sinergija državnih organa koji su neposredno uključeni u proces reintegracije, kroz razmjenu relevantnih podataka koji se odnose na preduzete mjere na kvartalnom nivou i obilazak i intenziviranje saradnje sa jedinicama lokalne samouprave).

2) Praćenje položaja povratnika i razmjena informacija između raznih institucija i aktera.

Broj predstavnika/ca nevladinih organizacija u Međuresorskom operativnom timu:

jedan (1)

II Zadaci timova na lokalnom nivou su:

1. Pružanje pomoći od strane nadležnih organa povratnicima prilikom ostvarivanja prava na: obezbjeđenje privremenog smještaja; lične isprave; obrazovanje; zdravstvenu zaštitu; socijalnu pomoć, pohađanje stručne obuke i zapošljavanje.

2) Praćenje položaja povratnika i razmjena informacija između državnih organa, organa lokalne samouprave, relevantnih međunarodnih organizacija, institucija i NVO sektora.

Broj predstavnika/ca nevladinih organizacija u timu za:

-Podgoricu-jedan (1);

-Tuzi-jedan (1);

-Berane, Petnjicu i Andrijevicu-jedan (1);

-Bijelo Polje-jedan (1);

-Rožaje-jedan (1);

-Plav-jedan (1);

-Pljevlja-jedan (1);

-Nikšić-jedan (1),

-Bar-jedan (1).

Kriterijumi za nevladinu organizaciju koja može da predloži svog predstavnika/cu za člana/cu u timovima su:

- da je upisana u registar nevladinih organizacija prije objavljivanja javnog poziva;

- da u statutu ima utvrđene djelatnosti i ciljeve u oblastima koje su u vezi sa pitanjem koje sagledava tim;

- da se ne nalazi u registru kaznene evidencije;

- da je u prethodne tri godine, u vezi sa pitanjem koje sagledava tim, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;

- da je predala poreskom organu prijavu za prethodnu fiskalnu godinu;

- da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

Kriterijumi koje treba da ispunjava predstavnik/ca nevladine organizacije za člana/cu tima su:

- da ima prebivalište u Crnoj Gori;

- da ima iskustvo u oblasti na koju se odnosi pitanje koje sagledava tim,

- nije član organa političke partije, javni funkcioner, državni službenik, odnosno namještenik.

Nevladina organizacija dužna je da, uz propisani obrazac za predlaganje predstavnika/ce nevladine organizacije za člana/cu timova dostavi i sljedeću dokumentaciju:

- dokaz da je nevladina organizacija upisana u registar nevladinih organizacija (fotokopiju);

- fotokopiju statuta nevladine organizacije;

- dokaz da je u prethodne tri godine, u vezi sa pitanjem koje sagledava tim, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopiju lične karte ili druge javne isprave na osnovu koje se utvrđuje identitet predstavnika nevladine organizacije u timu;

- biografiju predstavnika nevladine organizacije u timu;

- dokaz o iskustvu predstavnika nevladine organizacije u oblasti na koju se odnosi pitanje koje sagledava timu (stručni rad, sertifikat ili drugi dokument);

- izjavu predstavnika nevladine organizacije u timu da nije član organa političke partije, javni funkcioner, rukovodeće lice ili državni službenik, odnosno namještenik;

- izjavu predstavnika nevladine organizacije da prihvata da ga ta nevladina organizacija predloži kao svog predstavnika u timovima.

Rok za podnošenje predloga je deset (10) dana od dana objavljivanja javnog poziva.

Predlaganje predstavnika/ce nevladine organizacije vrši se na Obrascu 2 propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Obrazac za predlaganje predstavnika/ce nevladine organizacije sa dokumentacijom propisanom ovim pozivom, dostavlja se isključivo poštom na adresu:

**Ministarstvo unutrašnjih poslova  
Bulevar Svetog Petra Cetinjskog br. 22 8100 Podgorica**  
sa napomenom**“Predlaganje predstavnika/ce nevladinih organizacija za člana/icu međuresorskog operativnog tima za pružanje pomoći u ostvarivanju prava crnogorskih državljana prilikom povratka u Crnu Goru u skladu sa obavezama utvrđenim ugovorom o readmisiji i timova u lokalnim zajednicama”**

**Prijedlog kandidata/tkinje za člana/icu operativnog tima kao i članova timova u lokalnim zajednicama biće razmatran samo ako je dostavljen blagovremeno na propisanom obrasci uz svu potrebnu dokumentaciju.**

Ministarstvo unutrašnjih poslova će, u roku od sedam (7) dana od isteka roka iz ovog poziva, na svojoj internet stranici i portalu e-uprave objaviti listu predloženih predstavnika/ca nevladinih organizacija za člana/cu Međuresorskog opertivnog tima kao i timova u lokalnim zajednicama sa nazivima nevladinih organizacija koje su ih predložile, a koje su ispunile uslove iz ovog poziva.

Uz listu iz prethodnog stava, Ministarstvo će objaviti i spisak nevladinih organizacija koje nijesu dostavile uredne i potpune predloge, odnosno koje nijesu ispunile kriterijume iz ovog poziva, ili su predložile predstavnika/cu koji/a ne ispunjava kriterijume iz ovog poziva.

Ministar unutrašnjih poslova će, u roku od pet (5) dana od objave liste kandidata/kinja koji/e su predloženi/e za člana/icu Međuresorskog opertivnog tima kao i članove timova u lokalnim zajednicama, izabrati onog/u kandidata/kinju za koga/ju je dostavljeno najviše predloga nevladinih organizacija.

U slučaju da za dva ili više predstavnika/ca nevladinih organizacija, koji ispunjavaju uslove ovog poziva, bude dostavljen jednak broj predloga nevladinih organizacija koje su ispunile uslove iz ovog poziva, izbor predstavnika/ce nevladinih organizacija koga će predložiti za imenovanje u Međuresorskom operativnom timu i timovima u lokalnim zajednicama, vrši ministar unutrašnjih poslova.